system
Răspunde în limba română, în stilul Wikipedia, cat mai corect gramatical.
user
Ce detalii interesante poți oferi despre Cosmin Olăroiu?
assistant
Cosmin Aurelian Olăroiu () este un antrenor român de fotbal și un fost jucător. Ca jucător, Olăroiu nu a avut performanțe notabile (cu excepția unei duble marcate din lovituri libere împotriva Gloriei Bistrița pe vremea când juca la FC Național), dar ca antrenor a câștigat campionatul și Supercupa României cu Steaua București, ambele în 2006, și a calificat echipa în semifinalele Cupei UEFA.

Cariera de jucător

Cele mai cunoscute cluburi la care a jucat sunt Universitatea Craiova și FC Național București. A jucat de asemena cu succes în Coreea de Sud pentru Suwon Samsung Bluewings câștigând 2 campionate, 2 cupe și 2 supercupe și în Japonia pentru JEF United Ichihara Chiba.

Cariera de antrenor

Și-a început cariera de antrenor în 2000 cu FC Național, terminând pe locul 7 după primul sezon. În sezonul următor, FC Național s-a bătut până în ultima etapă pentru titlu, fiind liderii campionatului înainte de ultima etapă, însă pierzând în fața Universității Craiova, astfel că titlu a fost câștigat de Dinamo.

În 2002 Olăroiu a semnat cu Steaua București, însă a rezistat doar șapte meciuri, echipa având sub el cel mai slab start de sezon din istorie.

După plecarea de la Steaua, s-a întors la FC Național, de această dată ca manager. În 2003 a fost renumit în funcția de antrenor înlocuindu-l pe Walter Zenga.

În iarna lui 2004 un om de afaceri român, Marian Iancu a cumpărat FCU Politehnica Timișoara, și, la cererea sa, Olăroiu a devenit antrenor principal. La Timișoara, acesta și-a adus cei mai buni jucători de la fosta sa echipă, FC Național, terminând pe locul patru în Divizia A.

La câteva zile de la demiterea de pe banca Timișoarei, pe care a lăsat-o pe locul al patrulea în ligă, a semnat pentru Gigi Becali, patronul Stelei, pentru a-l înlocui pe Oleg Protasov.ref></ref>

În martie 2006 a primit Medalia „Meritul Sportiv” clasa a II-a cu o baretă din partea președintelui României de atunci, Traian Băsescu, pentru calificarea în sferturile Cupei UEFA 2005-2006, în calitate de antrenor al echipei FC Steaua București.

Primul titlu al lui Olăroiu a venit în iunie 2006, o lună mai târziu echipa câștigând și Supercupa României. În mai 2006, Steaua, antrenată de Cosmin Olăroiu, a ajuns în semifinalele Cupei UEFA, unde a pierdut după o confruntare dramatică cu Middlesbrough F.C.. În martie 2006 a primit Medalia „Meritul Sportiv” clasa a II-a cu o baretă din partea președintelui României de atunci, Traian Băsescu, deoarece a fost anterorul echipei FC Steaua Bucuresti, care a obținut calificarea în semifinale Cupei UEFA 2005-2006.

Pe 23 august, Cosmin Olăroiu a reușit să califice o echipă românească în grupele Champions League după o pauză de 10 ani (performanță reușită de Steaua).

Pe 23 iunie 2007, Olăroiu a părăsit Steaua pentru un contract în Arabia Saudită, la Al Hilal.

În ianuarie 2009 a preluat conducerea clubului Al-Sadd din prima ligă din Qatar, de unde și-a dat demisia pe 24 decembrie 2010.

După ce s-a aflat pe lista posibililor viitori antrenori ai echipei naționale a României, pe 5 mai 2011 s-a înțeles cu fosta sa echipă, Steaua București, pentru 3 etape, cât rămăseseră până la finalul sezonului 2010-2011.

A câștigat Cupa României 2011 cu Steaua București în calitate de colaborator, după care a plecat la formația Al Ain S.C.C..

Palmares

Jucător
Suwon Bluewings
K-League: 1998, 1999
K-League Cup: 1999, 2000
Supercupa Coreei de Sud: 1999, 2000

Antrenor
Steaua București
Liga I: 2005–06
Supercupa României: 2006
 
Al Hilal
Saudi League: 2007–08
Saudi Crown Prince Cup: 2007–08, 2008–09

Al Sadd
Qatari Stars Cup: 2010

Al Ain
UAE League: 2011–12, 2012–13
UAE Super Cup: 2012

Al Ahli
UAE Super Cup: 2013
UAE League: 2013–14
UAE League Cup: 2013–14

Statistici antrenorat

Referințe

Legături externe

  Statisticile lui Cosmin Olăroiu ca antrenor pe labtof.ro

Interviuri
 "Fotbalul a fost dintotdeauna marea mea pasiune, pentru el las totul pe plan secund", Formula AS - anul 2002, numărul 501
 Cosmin Olăroiu: „M-aș întoarce în România dacă ar fi un proiect serios“, 18 ianuarie 2011, Amir Kiarash, Adevărul
 Exclusiv Adevarul / COSMIN OLĂROIU: „Steaua avea potențial să ia și titlul anul acesta“, 27 mai 2011, Amir Kiarash, Adevărul

Nașteri în 1969
Bucureșteni
Fotbaliști români
Fundași
Fotbaliști ai FC Gloria Buzău
Fotbaliști ai Universității Craiova
Antrenori români de fotbal
Antrenori ai FC Steaua București
Români expatriați în Emiratele Arabe Unite
Decorați cu Medalia „Meritul Sportiv”